stanford-oval/wikipedia huggingface dataset:
CPL (ohjelmointikieli)

| CPL |
| --- | --- |
Paradigma:  moniparadigmainen: funktionaalinen, proseduraalinen, imperatiivinen
Julkaistu:  1963
Vaikutteet:  ALGOL
Vaikuttanut:  BCPL
CPL (engl. Combined Programming Language) on Cambridgen yliopistossa kehitetty moniparadigmainen ohjelmointikieli 1960-luvulla.
Kieli otti paljon vaikutteita ALGOL 60 kielestä. Ensimmäinen kääntäjä kielelle on julkaistu n. vuonna 1970.
CPL tukee useita perusdatatyyppejä:
index, integer, real, complex
index on eritystapaus integeristä, tarkoitettu viittaamaan taulukkoon
Boolean, logical, long logical
string
label
array
list
Yhdistelmätyyppejä voidaan muodostaa perusdatatyypeistä. Lisäksi on tyyppi general.
Esimerkkiohjelma

Esimerkkiohjelma CPL-kielellä:
function Fact2[x] = result of
     § real f = 1
     until x = 0 do
         f, x := xf, x — 1
     result := f §
Käännös suomeksi
Busemannin avaruus

Topologiassa Busemannin avaruudella tarkoitetaan äärellistä kompaktia, konveksia metristä avaruutta, jonka jokaisella pisteellä p on olemassa ympäristö W siten, että seuraava ehto on voimassa: Jos x ja y ovat W:n alkioita, on kaikilla ε>0 olemassa positiivinen δ<ε, jolle on olemassa yksikäsitteinen W:n alkio z, jolle
Aiheesta muualla

H. Busemann, Metric methods in Finsler spaces and in the foundation of geometry, Princeton, 1942
Topological properties of Busemann G-spaces
Canterburyn maanjäristys 2010

| Canterburyn maanjäristys 2010 |
| --- | --- |
 Maanjäristyksessä maasta noussut viemäri.
Päivämäärä:  4. syyskuuta 2010
Aika:  4.35 paikallista aikaa
Magnitudi:  7,1 (Mw)
Syvyys:  10 km
Episentrumin sijainti:  43.55°S, 172.18°E
Maat, joihin vaikutukset ulottuivat:   Uusi-Seelanti
Henkilövahingot:  1 kuollut, 377 välitöntä loukkaantumista
Canterburyn maanjäristys 2010 oli 7,1 momenttimagnitudin maanjäristys, joka iski Uuteen-Seelantiin 4. syyskuuta 2010 kello 4.35 paikallista aikaa. Järistyksen episentrumi sijaitsi Darfieldin kaupungin läheisyydessä 40 kilometriä Christchurchin kaupungista länteen. Järistys tapahtui noin 10 kilometrin syvyydessä Canterburyn alapuolella. Järistys aiheutti yli 7 000 jälkijäristystä, joista yksi oli seuraavana vuonna Christchurchin kaupunkiin iskenyt paljon tuhoisampi maanjäristys.
Maanjäristys aiheutti vahinkoja eniten vanhoille, ennen 1940-lukua rakennetuille rakennuksille. Muun muassa yksi historiallinen kivikirkkorakennus vaurioitui. Järistys aiheutti myös nesteytymistä ja noin 400 000 tonnin edestä lietettä. Vaurioita aiheutui ensiarvioiden mukaan noin neljän miljardin Yhdysvaltain dollarin edestä. Alunperin luultiin, että järistyksessä vältyttiin kuolonuhreilta, mutta vuonna 2022 selvisi naishenkilön kuolleen epäsuorasti järistyksen aiheuttamaan sydänkohtaukseen hänen paetessaan kodistaan. Lisäksi 377 ihmistä loukkaantui välittömästi järistyksessä sekä yli tuhat sen jälkeen.
Castra praetoria

Antiikin Rooman kartta. Castra praetoria on merkitty punaisella.
Castra Praetoria oli Roomassa sijainnut pretoriaanikaartin kasarmialue. Historioitsija Suetoniuksen mukaan pretoriaaniprefekti Lucius Aelius Sejanus rakennutti kasarmit vuonna 23.
Kasarmit sijaitsivat Rooman ulkopuolella, ja ne oli ympäröity vankoilla tiilimuureilla. Alueen koko oli 440 x 380 metriä. Myöhemmin kasarmin suojavallit yhdistettiin Aurelianuksen kaupunginmuuriin, ja osa Castra Praetorian muureista on näkyvissä edelleen.
Keisari Konstantinus Suuri hajotti pretoriaanikaartin vuonna 312 ja hävitti myös Castra Praetorian.
Carl Valeri

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. elokuuta 1984
Syntymäpaikka: Canberra, Australia
Pelipaikka: puolustava keskikenttä
Pituus: 178 cm
Seura
Seura: Ternana Calcio
Pelinumero: 15
Junioriseurat
2001: Australian Institute of Sport
2002–2004: Inter Milan
Seurat
| Vuodet | Seura | O | (M) |
| 2004–2005 | Inter Milan | 0 | (0) |
| 2004–2005 | → SPAL (laina) | 25 | (0) |
| 2005–2010 | Grosseto | 133 | (7) |
| 2010–2014 | US Sassuolo Calcio | 70 | (4) |
| 2014 | Ternana Calcio | 8 | (0) |
| 2014- | Melbourne Victory | 29 | (2) |
Maajoukkue
| 2001–2003 | Australia U20 | 12 | (1) |
| 2004 | Australia U23 | 15 | (1) |
| 2007– | Australia | 52 | (1) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2015.  Maajoukkueuran tilastot päivitetty 19. kesäkuuta 2015.
Carl Valeri (s. 14. elokuuta 1984 Canberra, Australia) on australialainen jalkapalloilija, joka edustaa A-Leaguessa pelaavaa Melbourne Victorya. Puolustavana keskikenttänä pelaavan Valerin kasvattajaseura on australialainen AIS.
Ura > Seurajoukkueura

Valeri aloitti ammattilaisuransa Italian suurseurassa Inter Milanissa, jossa hän ei tosin pelannut otteluakaan, vaan oli koko ajan lainalla toisessa italialaisseurassa, SPALissa. Vuonna 2005 hän siirtyi Grossetoon, jossa vietetyn viiden vuoden aikana hän pelasi yli 130 ottelua. Vuonna 2010 tie kävi jälleen italialaisseuraan, US Sassuolo Calcioon, joka voitti Serie B:n 2013 ja nousi Serie A:han. Valeri ei kuitenkaan saanut Serie A:ssa paljoa peliaikaa, joten hän siirtyi 2014 talvella takaisin Serie B:hen, Ternanaan. Vuonna 2014 hän siirtyi kotimaansa Melbourne Victoryyn.
Ura > Maajoukkueura

Valeri kuului Australian joukkueeseen vuoden 2004 kesäolympialaisissa. Maajoukkuedebyyttinsä Valeri teki Australian paidassa 2007 ja on siitä asti kuulunut maan vakiokokoonpanoon. Hän edusti maataan myös vuoden 2010 MM-kisoissa, joissa hän pelasi Australian jokaisessa kolmessa ottelussa.
Käännös suomeksi
Bo Derek

| Bo Derek> Mary Cathleen Collins |
| --- | --- |
 Bo Derek vuonna 2010.
Henkilötiedot
Syntynyt: 20. marraskuuta 1956 (ikä 67) Long Beach, Kalifornia, Yhdysvallat
Ammatti:  näyttelijä
Puoliso:  John Derek (10.6.1976 – 22.5.1988)
Näyttelijä
Aktiivisena:  1977–
Merkittävät roolit:  “Jenny Hanley” (10 – nainen kuin unelma) “Katie O'Dare Scott” (Haamut eivät kykene) “Ayre "Mac" MacGillivery” (Bolero)
Aiheesta muualla
IMDb 
Elonet
Bo Derek (syntymänimeltään Mary Cathleen Collins; s. 20. marraskuuta 1956 Long Beach, Kalifornia) on yhdysvaltalainen näyttelijä ja malli.
Bo aloitti elokuvauransa 1970-luvun lopussa ja hänestä tulikin nopeasti seksisymboli. Hänen näyttelijänuransa on kuitenkin ollut useinselvennä takkuilevaaselvennä. Vuonna 2006 hän näytteli muun muassa yhdysvaltalaisessa telenovelassa Muotitalo.
Yksityiselämässään Bo Derek on konservatiivinen republikaani, joka on tukenut muun muassa George W. Bushin presidentinvaalikampanjoita. Hän oli naimisissa näyttelijä-ohjaaja John Derekin kanssa vuodesta 1976 aina tämän kuolemaan asti vuoteen 1998.
Filmografia

| 0 | 1 | 2 | 3 |
| --- | --- | --- | --- |
| Elokuva | Vuosi | Rooli | Huomautuksia |
| Orca | 1977 | Annie | eli: Orca: The Killer Whale (for some releases). |
| 10 – nainen kuin unelma | 1979 | Jenny Hanley | Ehdokkuus: Golden Globe paras uusi tähti |
| Luvatonta flirttiä | 1980 | Lindsey Rutledge |  |
| Fantasies | 1981 | Anastasia | Nimellä: Kathleen Collins. Filmattu 1973; virallisesti "debyyttifilmi". |
| Tarzan, apinamies | 1981 | Jane Parker | Voitto: Golden Raspberry Award huonoin naisnäyttelijä |
| Bolero | 1984 | Ayre "Mac" MacGillivery | Voitto: Golden Raspberry Award huonoin naisnäyttelijä |
| Haamut eivät kykene | 1990 | Katie O'Dare Scott | Voitto: Golden Raspberry Award huonoin naisnäyttelijä |
| Woman of Desire | 1993 | Christina Ford |  |
| Tommy Boy | 1995 | Beverly Barish-Burns Calahan | Ehdokkuus: Golden Raspberry Award huonoin sivuosanaisnäyttelijä |
| Sunstorm | 2001 | Victoria Warren |  |
| Jähmettävä pelko | 2001 | Katherine Sullivan |  |
| Horror 101 | 2001 | Miss Allison James |  |
| The Master of Disguise | 2002 | Bo Derek | Cameo-rooli |
| Malibu's Most Wanted | 2003 | Bess Gluckman |  |
| Boom | 2003 | Bo Derek | Cameo-rooli |
| Life in the Balance | 2004 | Kathryn Garr |  |
| Highland Park | 2013 | Destiny |  |
| Sharknado 3: Oh Hell No!  | 2015 | May Wexler |  |
| Christmas in the Heartland  | 2017 | Elsa Gentry |  |
| 5 Weddings  | 2018 | Mandy Singh |  |
| The Last Sharknado: It's About Time | 2018 | May Wexler |  |
Aiheesta muualla

Wikimedia Commonsissa on kuvia tai muita tiedostoja aiheesta .
Bo Derek Internet Movie Databasessa. (englanniksi)
Bo Derek NNDB:ssä
Carl Van Vechten

Carl Van Vechten, Omakuva, 1934.
Carl Van Vechten (17. kesäkuuta 1880 Cedar Rapids, Iowa – 21. joulukuuta 1964) oli yhdysvaltalainen valokuvaaja ja kirjailija sekä musiikki-, tanssi- ja kirjallisuusarvostelija.
Van Vechten valmistui Washington High Schoolista (1898) ja Chicagon yliopistosta (1903). Muutettuaan vuonna 1906 New Yorkiin hän työskenteli The New York Timesin apulaismusiikkikriitikkona. Hän erosi ensimmäisestä puolisostaan Anna Snyderista vuonna 1912, ja solmi uuden avioliiton näyttelijä Fania Marinoffin kanssa vuonna 1914.
84-vuotiaana New Yorkissa kuollut Van Vechten muistetaan kiinnostuksestaan afroamerikkalaista kulttuuria kohtaan. Hänen romaaneistaan kuuluisin on viidentenä julkaistu, Harlemin mustaihoisten elämää kuvannut Nigger Heaven (1926). Se sai hyvät arvostelut, mutta Yhdysvaltojen musta väestö kritisoi teosta muun muassa sen nimen takia.
Van Vechten keskittyi 1930-luvulta alkaen valokuvaukseen ja ennätti ottaa julkaistuja kuvia lukuisista kuuluisuuksista, kuten Georgia O’Keeffesta, Marlon Brandosta, Billie Holidaysta, Norman Mailerista, Ella Fitzgeraldista ja Tallulah Bankheadista.
Galleria

Carl Van Vechten: Hurjakatseiset taiteilijat Salvador Dali ja Man Ray, Pariisi 1934.
Gertrude Stein, 1935
Tallulah Bankhead, 1934
James Baldwin, 1955
Harry Belafonte, 1954
Norman Mailer, 1948
Henri Matisse, 1933
Somerset Maugham, 1934
Orson Welles, 1937
Karen von Blixen-Finecke, 1959
Marlon Brando, 1948
Truman Capote, 1948
William Faulkner, 1954
F. Scott Fitzgerald, 1937
Ben Gazzara, 1955
Dizzy Gillespie, 1955
Martha Graham and Bertram Ross, 1961
W. C. Handy, 1941
Billie Holiday, 1949
Aiheesta muualla

Kuvia tai muita tiedostoja aiheesta Carl Van Vechten Wikimedia Commonsissa
Britannian tulvat 2007

Tulva Thatchamin rautatieaseman ulkopuolella 20. heinäkuuta.
Britannian tulvat 2007 olivat tuhoisa tulvasarja, joka aiheutti tuhoa ympäri Britanniaa kesällä 2007. Vakavimmat tulvat tapahtuivat Pohjois-Irlannissa 12. kesäkuuta, East Yorkshiressä ja The Midlandsissä 15. kesäkuuta, Yorkshiressä, The Midlandsissä, Gloucestershiressä, Herefordshiressä ja Worcestershiressä 25. kesäkuuta sekä Gloucestershiressä, Herefordshiressä, Worcestershiressä, Oxfordshiressä, Berkshiressä ja South Walesissä 28. heinäkuuta.
Kesäkuu oli yksi Britannian mittaushistorian sateisimmista kuukausista. Keskimääräinen sademäärä ympäri Englantia oli 140 millimetriä, joka oli yli kaksinkertainen summa kesäkuun tavanomaisesta sademäärästä. Jotkut alueet saivat keskimääräisen kuukausisadannan verran vettä jo 24 tunnissa. Se oli Britannian mittaushistorian sateisin touko-heinäkuu ajanjakso vuoden 1776 jälkeen. Heinäkuussa maata koetteli ratkaisemattoman epätavallinen sää ja keskimääräistä suuremmat sademäärät, ja lopulta 20. heinäkuuta muodostui aktiivinen rintamasysteemi, josta satoi yli 120 millimetriä vettä eteläiseen Englantiin.
Siviili- ja sotilasviranomaiset kuvailivat kesä- ja heinäkuun pelastustöitä Britannian rauhanajan historian suurimmiksi. Environment Agency kuvaili heinäkuun tulvia kriittisiksi ja odotti niiden ylittävän kevään 1947 tulvahuipun.
Käännös suomeksi
Carl Verheijen

Carl Verheijen
Carl Eduard Verheijen (s. 26. toukokuuta 1975 Haag, Alankomaat) on alankomaalainen pikaluistelija ja moninkertainen arvokisamitalisti. Hän on keskittynyt 5 000 ja 10 000 metrin matkoille, mutta menestyy myös yleiskilpailussa.
Vuonna 1997 Verheijen voitti universiadeissa Jeonjussa kultaa 5 000 ja 10 000 metrin matkoilta. Vuosituhannen alkuvuosista lähtien hän on kuulunut maailman huippuluistelijoiden joukkoon. Ensimmäiset kansainvälisten arvokisojen mitalinsa hän saavutti vuonna 2001 matkakohtaisissa MM-kisoissa Salt Lake Cityssä, missä hän voitti kultaa 10 000 metrillä ja saavutti vielä 5 000 metrillä hopeaa. 5 000 ja 10 000 metrin yhteisessä maailmancupissa hän sijoittui toiseksi. 2002 hän oli EM-kisoissa hopealla, Salt Lake Cityn olympialaisissa 5 000 metrillä kuudes ja samana vuonna yleisluistelijoiden MM-kisoissa neljäs. Pitkien matkojen maailmancupissa hän sijoittui kolmanneksi.
2003 Verheijen saavutti Berliinissä yksittäismatkojen MM-kisoista 10 000 metriltä hopeaa ja 5 000 metriltä pronssia. Samalla kaudella hän voitti maailmancupin kokonaiskilpailun 5 000 / 10 000 metrin matkalla. 2004 hän oli EM-kisoissa Heerenveenissä hopealla, yleiskilpailun MM-kisoissa Hamarissa pronssilla ja matkakohtaisissa MM-kisoissa Soulissa voitti kultaa 10 000 metrillä sekä hopeaa 5 000 metrillä. 5 000 m / 10 000 m -maailmancupissa hän oli toinen ja 1 500 metrin maailmancupissa neljäs. Vuonna 2005 hän saavutti EM-pronssia Heerenveenistä, oli yleisluistelijoiden MM-kisoissa Moskovassa neljäs ja saavutti yksittäismatkojen MM-kisoissa Inzellissä joukkuetakaa-ajokullan lisäksi 5 000 metrillä pronssia ja kymppitonnilla hopeaa. Pitkien matkojen maailmancupissa hän oli neljäs.
Vuonna 2006 Verheijen oli EM-kisoissa yhdeksäs. Torinon olympialaisista hän saavutti pronssia 10 000 metriltä ja joukkuetakaa-ajosta ja oli 5 000 metrillä neljäs. 5 000 ja 10 000 metrin maailmancupissa hän oli kolmas. 2007 hän sijoittui pronssille yleisluistelun EM- ja MM-kisoissa. Matkakohtaisissa MM-kilpailuissa Salt Lake Cityssä hän saavutti kultaa joukkuetakaa-ajossa, hopeaa 10 000 metrillä ja pronssia 5 000 metrillä. 5 000 ja 10 000 metrin maailmancupissa hän sijoittui toiseksi. Vuonna 2008 Verheijen oli yleisluistelun MM-kilpailuissa yhdeksäs ja matkakohtaisissa kisoissa 5 000 metrillä neljäs. 2009 hän sijoittui EM-kilpailuissa viidenneksi. Matkakohtaisissa MM-kilpailuissa hän sai kultaa joukkuetakaa-ajossa ja sijoittui 10 000 metrillä neljänneksi. 5 000 ja 10 000 metrin maailmancupissa hän oli neljäs.
Maailmancupin osakilpailuvoittoja Verheijen on saavuttanut urallaan seitsemän kappaletta. Alankomaiden mestaruuskilpailuista hänellä on kaikkiaan 22 mitalia, joista kultaisia neljä. 21. maaliskuuta 1998 Calgaryssä hän teki silloisen pienen yleiskilpailun maailmanennätyksen 153,767, ja 4. joulukuuta 2005 Heerenveenissä 10 000 metrin maailmanennätyksen 12.57,92, joka sekin on sittemmin rikottu. 
Verheijen on 181 senttimetriä pitkä ja painaa 78 kilogrammaa. Seuratasolla hän edustaa S.V. Eemlanddia. Verheijenin isä Eddy Verheijen oli aikoinaan kansallisen tason pikaluistelija.
Henkilökohtaiset ennätykset

500 m: 36,99 24. helmikuuta 2007 Calgary
1 000 m: 1.11,92 16. joulukuuta 2006 Heerenveen
1 500 m: 1.45,78 24. helmikuuta 2007 Calgary
3 000 m: 3.39,52 5. marraskuuta 2005 Calgary
5 000 m: 6.08,98 19. marraskuuta 2005 Salt Lake City
10 000 m: 12.55,30 11. helmikuuta 2007 Heerenveen
Aiheesta muualla

Viralliset kotisivut (Arkistoitu – Internet Archive)
Calder Memorial Trophy

| Calder Memorial Trophy |
| --- | --- |
 Calder Memorial Trophy Hockey Hall of Famessa
Myönnetään:  kauden parhaalle tulokkaalle
Jaettu:  1936–
Viimeisin voittaja:   Connor Bedard
Calder Memorial Trophy on NHL-liigan vuosittain jaettu palkinto, joka myönnetään kauden parhaalle tulokkaalle. Voittajan valitsevat Professional Hockey Writers' Associationin jäsenet NHL:n runkosarjan lopuksi. Palkinto on nimetty NHL:n ensimmäisen presidentin Frank Calderin mukaan. Vuoden tulokas -titteliä on jaettu aina kaudesta 1932–1933 lähtien, mutta Calder Trophy esiteltiin ensimmäisen kerran kaudelle 1936–1937. Frank Calderin äkillisen kuoleman jälkeen palkinto nimettiin Calder Memorial Trophyksi hänen muistokseen.
Jotta pelaaja voi olla ehdolla Calder Memorial Trophyn saajaksi, hän ei saa olla pelannut enemmän kuin 25 NHL-ottelua edeltävällä kaudella tai 6 ottelua kummallakaan kahdella edeltävällä kaudella. Lisäksi pelaaja ei saa olla yli 26-vuotias 15. syyskuuta ennen kyseessä olevan kauden alkua. Ikäraja tuli voimaan sen jälkeen, kun Neuvostoliiton viranomaisten NHL:ään päästämä Sergei Makarov voitti Calderin 31-vuotiaana vuonna 1990.
Suomalaiset Calder Memorial Trophy -voittajat ovat Pentti Lund vuonna 1949 ja Teemu Selänne vuonna 1993. Joukkueittain eniten Calder Memorial Trophyja on voittanut Toronto Maple Leafs (10).
Frank Calderin mukaan on nimetty myös AHL:n voittajalle jaettava Calder Cup.
Butlerin yliopisto

| Butlerin yliopisto> Butler University |
| --- | --- |
  

Motto:  Education, Research, Service
Perustettu:  1855
Tyyppi:  yksityinen
Säätiön varat:  155 milj. dollaria
Rehtori:  Kathryn Morris
Henkilökunta:  328
Opiskelijoita:  4 034
Jatko-opiskelijoita:  633
Sijainti:  Indianapolis, Indiana   Yhdysvallat
Maskotti:  Blue III
Sivusto:  butler.edu
Butlerin yliopisto (Butler University) on yksityinen yliopisto Indianapolisissa, Indianan osavaltiossa Yhdysvalloissa. Yliopisto on perustettu vuonna 1855, ja vuonna 2014 siellä opiskeli hieman yli 4 600 opiskelijaa.
Butlerin yliopistoa edustavat NCAA:n alaisessa yliopistourheilussa Butler Bulldogsin nimellä kulkevat joukkueet. Perinteisesti yliopistolla on ollut vahva edustus miesten koripallossa, jossa Butler selvisi kahtena vuonna peräkkäin loppuotteluun 2010 ja 2011 yhtenä historian pienimmistä kouluista.
Tunnettuja entisiä opiskelijoita

Gordon Hayward, koripalloilija
Jim Jones, Kansan temppeli -nimisen lahkon perustaja ja Jonestownin joukkoitsemurhan alullepanija
Peter Lupus, näyttelijä
George Ryan, poliitikko, Illinois'n 39. kuvernööri
Aiheesta muualla

Kuvia tai muita tiedostoja aiheesta Butlerin yliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Charadriinae

| Charadriinae |
| --- | --- |
 Aikuinen tylli (Charadrius hiaticula)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat Charadriidae
Alaheimo::  Charadriinae  Vigors, 1825
Suvut
 Kurmitsat Pluvialis  Tyllit Charadrius  Eteläntyllit Thinornis  Elseyornis  Peltohyas  Anarhynchus  Phegornis  Oreopholus 
Infobox OKNimi-testi OK: 
Charadriinae on kurmitsojen heimoon kuuluva alaheimo. Siihen kuuluvat tyllit ja kurmitsat, toiseen kurmitsojen alaheimoon taas kuuluvat hyypät ja australiantyllit.
Charales

| Charales |
| --- | --- |

Tieteellinen luokittelu
Kunta::  Kasvit Plantae
Kaari::  Näkinpartaislevät Charales
Luokka::  Charophyceae
Lahko::  Charales  Lindl.
Infobox OKNimi-testi OK: 
Charales on näkinpartaisleviin kuuluva lahko. Siihen kuuluu heimo Characeae, johon kuuluvat tribukset Chareae ja Nitelleae. Lahkossa on kuusi sukua. Lahkoon kuuluvia lajeja esiintyy maailmanlaajuisesti makeassa vedessä ja murtovedessä. Tämä lahko kuului niihin näkinpartaisleviin, joista polveutuivat ensimmäiset maanpäälliset kasvit.
CatDog

| KissaKoira> CatDog |
| --- | --- |
Tyyli:  Animaatio
Kestoaika:  22 min.
Luoja(t):  Peter Hannan
Pääosissa:  Jim Cummings Tom Kenny Carlos Alazraqui Billy West Nika Futterman Maria Bamford
Alkuperämaa:   Yhdysvallat
Alkuperäiskieli:  englanti
Verkko:   Nickelodeon  Nickelodeon
Esitetty:  4. lokakuuta 1998 – 24. heinäkuuta 2004
Jaksoja:  68
Tuotanto
Tuottaja(t):  Peter Hannan
Tuotantoyhtiö(t):  Peter Hannan Productions Games Animation
Aiheesta muualla
IMDb 
CatDog (suom. KissaKoira) on yhdysvaltalainen animaatiosarja, jonka loi Peter Hannan. Sitä esitettiin vuosina 1998–2005. Ohjelman tuotantoyhtiöinä toimivat pääasiassa Peter Hannan Productions ja Nickelodeon Animation Studios.
Cat Island

Cat Island
| --- | --- |
Sijainti:  24°25′N, 75°31′W Cat Island Bahama
Merialue:  Atlantti
Korkein kohta:  Mount Alvernia, 62 m
Pinta-ala:  389 km²
| --- | --- |
Asukasluku:  1 678
Suurin kaupunki:  Arthur's Town
muokkaa - muokkaa wikitekstiä - muokkaa Wikidataa
Cat Island on yksi Bahaman suurimmista saarista. Saarella on myös saarivaltion korkein kohta, Mount Alvernia.
Erään teorian mukaan saari on saanut nimensä englantilaisen merirosvon Arthur Cattin mukaan. Toisen tarinan mukaan saarella oli valtava määrä espanjalaisten vapauttamia kissoja, kun englantilaiset saapuivat saarelle ensimmäistä kertaa. Espanjalaiset orjuuttivat Bahaman alkuperäisväestön ja siirsivät heidät siirtokuntiinsa Etelä-Amerikkaan. Cat Island asutettiin uudelleen 1783, kun lojalistit pakenivat Amerikan vapaussotaa saarelle. He toivat mukanaan puuvillaplantaasit ja orjat. Plantaasit hävisivät 1800-luvun aikana, mutta asutus säilyi saarella. Vuonna 1939 brittiläinen fransiskaanimunkki John Hawes perusti saaren korkeimmalle kohdalle luostarin, joka on olemassa edelleen.
Cat Island muodostaa oman hallintoalueensa, johon kuuluu myös lähisaari Little San Salvador. Hallintoalueen keskus on Cat Islandin suurin väestökeskus Arthur's Town.
Black Angels (albumi)

| Black Angels Kronos Quartet |
| --- | --- | --- |

Studioalbumin tiedot
 Julkaistu: 22. kesäkuuta 1990
 Tuottaja(t): Judith Sherman, Kronos Quartet
 Tyylilaji: taidemusiikki
 Kesto: 61.40
 Levy-yhtiö: Nonesuch (79242)
Kronos Quartetin muut julkaisut
| Kronos Quartet Plays Terry Riley: Salome Dances for Peace 1989 | Black Angels 1990 | Witold Lutosławski: String Quartet 1991 |
Black Angels on yhdysvaltalaisen jousikvartetti Kronos Quartetin albumi, joka julkaistiin vuonna 1990 levymerkillä Nonesuch Records.
Kappaleet > Black Angels

Black Angels, Mvt. I Departure – 5.37 (säv. George Crumb)
Black Angels, Mvt. II Absence – 5.25 (säv. Crumb)
Black Angels, Mvt. III Return – 7.13 (säv. Crumb)
Spem in Alium – 8.52 (säv. Thomas Tallis, arr. Kronos Quartet)
Doom. A Sigh – 10.54 (säv. István Mártha)
They Are There! – 2.47 (säv. Charles Ives)
Kappaleet > Quartet No. 8

Quartet No. 8, Mvt. I Largo – 4.57 (säv. Dmitri Šostakovitš)
Quartet No. 8, Mvt. II Allegro molto – 2.36 (säv. Šostakovitš)
Quartet No. 8, Mvt. III Allegretto – 4.19 (säv. Šostakovitš)
Quartet No. 8, Mvt. IV Largo – 4.11 (säv. Šostakovitš)
Quartet No. 8, Mvt. V Largo – 3.57 (säv. Šostakovitš)
Kokoonpano

David Harrington – viulu
John Sherba – viulu
Hank Dutt – alttoviulu
Joan Jeanrenaud – sello
Arviot

Allmusic:
Aiheesta muualla

Black Angels discogs.com-sivustolla
Canterburyn linna

| Canterburyn linna> Canterbury Castle |
| --- | --- |
 Canterburyn linnan rauniot sisältä
Sijainti:   Canterbury, Kent
Koordinaatit:  51°16′32.47″N, 1°4′28.63″E
Rakennustyyppi:  Linna
Valmistumisvuosi:  n. 1135
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Canterburyn linna on normannilinna Canterburyssä Englannissa. Se on yksi kolmesta Kentin linnasta, jotka rakennettiin Hastingsin taistelun jälkeen Doverista Lontooseen johtavalle tielle.
Kivinen keskustorni rakennettin vuosina 1086-1120. Kun Henrik II rakensi uuden linnan Doveriin, Canterburyn linnaa alettiin käyttää vankilana. Nykyisin keskustorni on suurelta osin rauniona, mutta merkittävä osa linnan muuria on jäljellä. Muuri on rakennettu samalle paikalle johon jo roomalaiset alkoivat kasata kaupunginmuuria 200-luvulla.
Keskuslinna on rakennettu kuningas Henrik I:n käskystä. Nykyään linna on avoinna yleisölle ympärivuotisesti.
Aiheesta muualla

Wikimedia Commonsissa on kuvia tai muita tiedostoja aiheesta .
Canterbury Trust - Canterbury Castle (Arkistoitu – Internet Archive)